CAIET DE SARCINI 
al serviciului de iluminat public din Municipiului Timişoara

    OBIECTUL CAIETULUI DE SARCINI

    ART. 1

    Prezentul Caiet de sarcini  este intocmit în conformitate cu  CAIETUL DE SARCINI-CADRU, prevăzut de  ORDINUL nr.87/20 martie 2007, emis de AUTORITATEA NAȚIONALA DE REGLEMENTARE PENTRU SERVICIILE PUBLICE DE GOSPODARIE COMUNALĂ (ANRSC)  şi stabileşte modul prin care Consiliul Local al Municipiului Timişoara, organizează, conduce, coordonează şi controlează funcţionarea serviciului de iluminat public precum şi modul de funcţionare şi exploatare a infrastructurii tehnico-edilitare aferente, în Municipiul Timişoara.

    ART. 2

    (1) Prezentul Caiet de sarcini este întocmit în concordanţă cu necesităţile obiective ale autorităţii administraţiei publice locale , cu respectarea în totalitate a regulilor de bază precizate în caietul de sarcini-cadru şi în Regulamentul-cadru al serviciului de iluminat public.

    (2) Caietul de sarcini va fi supus aprobării Consiliului Local al Municipiului Timişoara.

    ART. 3

     Consiliul Local al Municipiului Timişoara, are obligaţia de a verifica ca la întocmirea Caietului de sarcini s-a utilizat documentaţia  prevăzută în  Caietul de sarcini-cadru, după cum urmează:

    a) în conţinutul documentaţiei Caietului de sarcini se vor prelua din Caietul de sarcini-cadru activităţile şi condiţiile tehnice specifice activităţii desfăşurate;

    b) conţinutul caietului de sarcini va fi elaborat prin transcrierea identică a textelor scrise, cu excepţia numerelor de articole care vor căpăta o nouă numerotare prin completarea datelor necesare în conformitate cu indicaţiile precizate din conţinutul documentaţiei caietului de sarcini-cadru;

    c) conţinutul caietului de sarcini va cuprinde setul de formulare precizate ca fiind obligatorii în caietul de sarcini-cadru, la care se pot adauga şi alte formulare considerate necesare pentru realizarea corespunzătoare a serviciului.

    ART. 4

    Consiliul Local al Municipiului Timişoara, are obligaţia ca la întocmirea Caietului de sarcini să definească specificaţiile tehnice prin referire la reglementările tehnice, astfel cum sunt acestea definite în legislaţia internă referitoare la standardizarea natională.

    CAP. I

    Obiectul caietului de sarcini

    ART. 1

    Prezentul Caiet de sarcini stabileşte condiţiile de desfăşurare a serviciului de iluminat public, în Municipiul Timişoara  stabilind nivelurile de calitate şi condiţiile tehnice necesare funcţionării acestui serviciu în condiţii de eficienţă şi siguranţă.

    ART. 2

    Prezentul Caiet de sarcini a fost elaborat spre a servi drept documentaţie tehnică şi de referinţă în vederea stabilirii condiţiilor specifice de desfăşurare a serviciului de iluminat public.

    ART. 3

    Caietul de sarcini face parte integrantă din documentaţia necesară desfăşurării activităţilor de realizare a serviciului de iluminat public, în Municipiul Timişoara şi constituie ansamblul cerinţelor tehnice de bază.

    ART. 4

    (1) Prezentul caiet de sarcini conţine specificaţiile tehnice care definesc caracteristicile referitoare la nivelul calitativ, tehnic şi de performanţă, siguranţă în exploatare, precum şi sisteme de asigurare a calităţii, terminologie, simboluri, condiţiile pentru certificarea conformitaţii cu standardele specifice sau altele asemenea.

    (2) Specificaţiile tehnice se referă şi la prescripţii de proiectare şi de calcul, la verificarea, inspecţia şi condiţiile de recepţie a lucrărilor, tehnici, procedee şi metode de exploatare şi întreţinere, precum şi la alte condiţii cu caracter tehnic, prevăzute de actele normative şi reglementările specifice realizării serviciului de iluminat public.

    (3) Caietul de sarcini precizează reglementările obligatorii referitoare la protecţia muncii, la prevenirea şi stingerea incendiilor şi protecţia mediului, care trebuie respectate pe parcursul îndeplinirii şi realizării serviciului de iluminat public.

    ART. 5

    Terminologia utilizată este cea din regulamentul serviciului de iluminat public.

    CAP. II

    Cerinţe organizatorice minimale

    ART. 6

    Operatorul serviciului de iluminat public va asigura:

    a) respectarea legislaţiei, normelor, prescripţiilor şi regulamentelor privind igiena şi protecţia  muncii, protecţia mediului, urmărirea comportării în timp a sistemului de iluminat public, prevenirea şi combaterea incendiilor;

    b) exploatarea, întreţinerea şi reparaţia instalaţiilor cu personal autorizat, în funcţie de complexitatea instalaţiei şi specificul locului de muncă;

    c) respectarea indicatorilor de performanţă şi calitate stabiliţi prin contractul de delegare a gestiunii, sau prin hotărârea de dare în administrare a serviciului şi precizați în regulamentul serviciului de iluminat public;

    d) întreţinerea şi menţinerea în stare de permanentă  funcţionare a sistemelor de iluminat public;

    e) furnizarea Consiliului Local al Municipiului Timişoara, respectiv A.N.R.S.C., a informaţiilor solicitate şi accesul la documentaţiile pe baza cărora prestează serviciul de iluminat public, în condiţiile legii;

    f) creşterea eficienței sistemului de iluminat în scopul reducerii tarifelor, prin reducerea costurilor de producţie, a consumurilor specifice de materiale şi materii, energie electrică şi prin modernizarea acestora;

    g) prestarea serviciului de iluminat public la toţi utilizatorii din raza Municipiului Timişoara;

    h) personal de intervenţie operativă;

    i) conducerea operativă prin dispecer;

    j) înregistrarea datelor de exploatare şi evidenţa lor;

    k) analiza zilnică a modului în care se respectă realizarea normelor de consum şi stabilirea operativă a măsurilor ce se impun pentru eliminarea abaterilor, încadrarea în norme şi evitarea oricărei forme de risipă;

    l) elaborarea programelor de măsuri pentru încadrarea în normele de consum de energie electrică şi pentru rationalizarea acestor consumuri;

    m) realizarea condiţiilor pentru prelucrarea automată a datelor referitoare la funcţionarea economică a instalaţiilor de iluminat public;

    n) statistica incidentelor, avariilor şi analiza acestora;

    o) instituirea unui sistem de înregistrare, investigare, soluţionare şi raportare privind reclamaţiile făcute de beneficiari în legatură cu calitatea serviciilor;

    p) lichidarea operativă a incidentelor;

    q) funcţionarea normală a tuturor componentelor sistemului de iluminat public;

    r) evidența orelor de funcţionare a componentelor sistemului de iluminat public;

    s) aplicarea de metode performanţe de management care să conducă la funcţionarea cât mai bună a instalaţiilor de iluminat şi reducerea costurilor de operare;

    t) elaborarea planurilor anuale de revizii şi reparaţii executate cu forte proprii şi cu terţi şi aprobarea acestora de către administraţia publică locală;

    u) executarea în bune condiţii şi la termenele prevăzute a lucrărilor de reparaţii care vizează funcţionarea economică şi siguranța în exploatare;

    v) elaborarea planurilor anuale de investiţii pe categorii de surse de finanţare şi aprobarea acestora de către administraţia publică locală;

    w) corelarea perioadelor şi termenelor de execuţie a investiţiilor şi reparaţiilor cu planurile de investiţii şi reparaţii a celorlalţi furnizori de utilităţi, inclusiv cu programele de reabilitare şi dezvoltare urbanistică ale administraţiei publice locale;

    x) iniţierea şi avizarea lucrărilor de modernizări şi de introducere a tehnicii noi pentru îmbunătăţirea performanțelor tehnico-economice ale sistemului de iluminat public;

    y) o dotare proprie cu instalaţii şi echipamente specifice necesare pentru prestarea activităţilor asumate prin contract sau prin hotărârea de dare în administrare;

     ART. 7

    Obligaţiile şi răspunderile personalului operativ al operatorului sunt cuprinse în Regulamentul  serviciului de iluminat public în Municipiul Timişoara  (întocmit pe baza regulamentului-cadru al serviciului de iluminat public).

    ART. 8

    Condiţiile de realizare, aprobare şi decontare a reparaţiilor (curente şi capitale), a investiţiilor precum şi a altor cheltuieli pe care le va face operatorul, sunt conform precizărilor din contractul de concesionare a iluminatului public din Municipiul Timişoara încheiat între Consiliul Local al Municipiului Timişoara şi operator.

    CAP. III

    Sistemul de iluminat public

    ART. 9

    Operatorul are permisiunea de exploatare  comercială, în condiţiile legii, a sistemului de iluminat public, din raza Municipiului Timişoara.

    ART. 10

    Posturile de transformare care alimentează cu energie electrică instalaţiile de iluminat public  sunt prezentate în anexa nr.1, sunt proprietatea SC Enel SA şi sunt în administrarea acesteia. Rezolvarea oricărei defecţiuni  apărută în cadrul acestor  cade în sarcina SC Enel SA.
    ART. 11

    Componentele reţelei de distribuţie a energiei electrice care alimentează instalaţiile de iluminat public sunt prezentate în anexa nr. 2.
    ART. 12

    Planul de situaţie cu amplasarea componentelor sistemului de iluminat este prezentat în anexa nr. 3.    
    ART. 13

    Instalaţiile electrice aferente instalaţiilor de iluminat cu schemele monofilare: branşamente, instalaţii de forţă, instalaţii de legare la pământ, instalaţii de automatizări, măsură şi control, puncte de aprindere etc. sunt prezentate în anexa nr.4.
    ART. 14

    Clasificarea căilor de circulaţie şi caracteristicile acestora sunt prezentate în anexa nr.5.

    ART. 15

    Inventarul corpurilor de iluminat este prezentat în anexa nr. 6.

    ART. 16

    Inventarul zonelor de risc, altele decât tunelurile şi podurile este prezentat în anexa nr.7.

    ART. 17

    Schemele de acţionare şi de lucru a cascadei pentru conectarea/deconectarea iluminatului sunt prezentate în anexa nr. 8.
    ART. 18

    Documentaţia tehnică pentru arterele de circulaţie prevăzute sau nu cu sisteme de iluminat public, cu precizarea categoriei arterei de circulaţie, denumirea arterei/străzii, lungimea acesteia, modul de realizare a iluminatului, tipul reţelei de alimentare, tipul corpurilor de iluminat şi puterea lămpilor utilizate, tipul stâlpilor şi distanţa dintre aceştia, înălţimea de montare a corpurilor de iluminat, tipul armăturilor pentru montarea corpurilor de iluminat.

   Conform documentaţiilor tehnice existente executate sau la stadiu antemergător execuţiei.

    ART. 19

    Caracteristicile sistemul de iluminat destinat punerii în evidenţă a unor monumente de artă sau istorice, ori a unor obiective de importanţă publică sau culturală pentru comunitatea locală, sunt prezentate în anexa nr. 9.
    ART. 20

    Caracteristicile tunelurilor/pasajelor subterane rutiere sunt prezentate în anexa nr. 10.

    ART. 21

    Caracteristicile podurilor, inclusiv a pasarelelor sunt prezentate în anexa nr. 11.

    ART. 22

    Căile de circulaţie destinate traficului pietonal şi/sau cicliştilor sunt prezentate în anexa nr.12

    ART. 23

   Parcurile, spaţiile de agrement, pieţele, târgurile şi altele asemenea sunt prezentate în anexa nr. 13.

   ART. 24

    În vederea determinării costurilor de exploatare şi a personalului necesar, în caietul de sarcini se vor trece, după caz:

    a) factorul de menţinere va fi de 85%

    b) descrierea instalaţiilor, starea fizică şi gradul de automatizare a acestora sunt prezentate în anexa nr. 14.

    c) programele de conectare/deconectare a sistemului de iluminat sunt prezentate în anexa nr. 15.

    d) programul de reabilitare şi extindere a sistemului de iluminat public este prezentat în anexa nr.16.         


    ART. 25

        Prestarea serviciului de iluminat public se va executa astfel încât să se realizeze:

    a) verificarea şi supravegherea continuă a funcţionării reţelelor electrice de joasă tensiune, posturilor de transformare, cutiilor de distribuţie şi a corpurilor de iluminat;

    b) corectarea şi adaptarea regimului de exploatare la cerinţele utilizatorului;

    c) controlul calităţii serviciului asigurat;

    d) întreţinerea tuturor componentelor sistemului de iluminat public;

    e) menţinerea în stare de funcţionare la parametrii proiectaţi a sistemului de iluminat public;

    f) măsurile necesare pentru prevenirea deteriorării componentelor sistemului de iluminat public;

    g) întocmirea sau reactualizarea, după caz, a documentaţiei tehnice necesare realizării unei exploatări economice şi în condiţii de sigurantă;

    h) respectarea instrucţiunilor furnizorilor de echipamente;

    i) funcţionarea instalaţiilor de iluminat, în conformitate cu programele aprobate;

    j) respectarea instrucţiunilor/procedurilor interne şi actualizarea documentaţiei;

    k) respectarea Regulamentului  serviciului de iluminat public în Municipiul Timişoara aprobat de Consiliul Local al Municipiului Timişoara, în condiţiile legii;

    l) funcţionarea pe baza principiilor de eficienţă economică, având ca obiectiv reducerea costurilor specifice pentru realizare a serviciului de iluminat public;

    m) menţinerea capacităţilor de realizare a serviciului şi exploatarea eficientă a acestora, prin urmărirea sistematică a comportării reţelelor electrice, echipamentelor, întreţinerea acestora, planificarea reparaţiilor capitale, realizarea operativă şi cu costuri minime a reviziilor/reparaţiilor curente;

    n) îndeplinirea indicatorilor de calitate ai serviciului prestat, specificaţi în regulamentul serviciului;

    o) încheierea contractelor cu furnizorii de utilităţi, servicii, materiale şi piese de schimb, prin aplicarea procedurilor concurenţiale impuse de normele legale în vigoare privind achiziţiile de lucrări sau de bunuri;

    p) dezvoltarea/modernizarea, în condiţii de eficienţă a sistemului de iluminat public în conformitate cu programele de dezvoltare/modernizare elaborate de către Consiliul Local al Municipiului Timişoara;

    q) un sistem prin care sa poată primi informaţii sau să ofere consultanţă şi informaţii privind orice problema sau incidente care afectează sau pot afecta siguranţa, disponibilitatea şi/sau alţi indicatori de performanţă ai serviciilor de iluminat;

    r) asigurarea, pe toată durata de executare a serviciului, de personal calificat şi în număr suficient pentru îndeplinirea activităţilor ce fac obiectul serviciului de iluminat public;

    s) urmărirea şi înregistrarea indicatorilor de performanţă aprobaţi pentru serviciul de iluminat public se va face de către operator pe baza unei proceduri specifice;

    s) instituirea şi aplicarea unui sistem de comunicare cu beneficiarii cu privire la reglementările noi ce privesc serviciul de iluminat public şi modificările survenite la actele normative din domeniu. În termen de 60 de zile calendaristice de la data aprobarii Caietului de sarcini în Consiliul Local al Municipiului Timişoara, operatorul va prezenta autorităţii administraţiei publice locale modul de organizare a acestui sistem;

    t) informarea utilizatorului şi a beneficiarilor despre planificarea anuală a reparaţiilor/reviziilor ce se vor efectua la sistemul de iluminat public.

